Benjamin, Arlene (2014-04)
AFRIKAANSE OPSOMMING: Geweld word wêreldwyd as 'n geestesgesondheidsprobleem beskou. Die voorkoms van geweld in Suid-Afrika, is tans een van die hoogstes in die wêreld en die meeste van hierdie geweld neig om veral die armer en histories benadeelde gemeenskappe negatief te raak. Gemeenskappe in die laer inkomstegroepe is dus die mense wat die spit afbyt, omdat hierdie historiese nalatenskap van geweld deur die huidige voortdurende kringloop van interpersoonlike en gemeenskapsgeweld voortleef. Alhoewel daar alreeds baie dokumentêre bewyse bestaan oor trauma en veerkragtigheid in omgewings waar geweld of traumatiese gebeure beëindig is, is daar 'n gebrek aan literatuur wat trauma en veerkragtigheid vasvang waar geweld die orde van die dag is. Daar is verder nog minder studies wat vaslê hoe trauma en veerkragtigheid uit die oogpunt van die betrokkenes wat geweld daagliks ervaar, gekonseptualiseer word. Die sosiale konstruksionisme raamwerk van hierdie studie beoog om 'n bydrae te lewer oor hoe , indien wel, trauma en genesing beleef word deur diegene wat voortdurende geweld ervaar in 'n omgewing waar aanhoudende traumatiese stres voorkom. Die deelnemers aan hierdie studie verskaf 'n addisionele perspektief van die van gemeenskapsberaders. Hul tweeledige ervaring van leef en werk in 'n gewelddadige gemeenskap verskaf 'n dieper insig in die verhouding tussen trauma en veerkragtigheid. Die buurt waar die studie gedoen is, is Hanover-park - 'n lae inkomste gemeenskap wat berug is vir hoe vlakke van gemeenskapsgeweld. Die deelnemers is beraders uit die gemeenskap wat vrywillige werk doen by Organisasie X - 'n gemeenskapsgebaseerde ekologiese intervensie wat ontwikkel is om die sikliese impak van voortdurende geweld en trauma te verminder. Die navorsingstudie is 'n doelgerigte diepgaande gevallestudie van agtien beraders wat hul lewensverhale binne die werklike konteks ondersoek. Die beraders het die opvolg fokus-groepe gelei deur idees en die narratiewe teorie in die praktyk toe te pas. Die vertellings is geanaliseer deur gebruik te maak van die tematiese inhoud en 'n ervarings-gesentreerde analitiese formaat. Veelvlakkige temas wat verband hou met trauma en veerkragtigheid is deur die deelnemers saamgestel. Dit het aan die lig gebring dat die effek van trauma wat verband hou met voortdurende sistemiese geweld geag word as wanaangepaste kenmerke van negatiewe veerkragtigheid. Terselfdertyd is die positiewe veerkragtigheid wat genesing, bemagtiging en verandering evorder moontlik, ten spyte van negatiewe en gewelddadige omgewings. Die vooruitsigte van die gemeenskapsberaders wat belangrike en kritiese insig in hul ervarings binne geweldsverband bied, die ingewikkelde verbondenheid van die indiwiduele, interpersoonlike en sosiale aspekte van trauma en genesing in benadeelde gemeenskappe kan insiggewend wees vir toekomstige ingryping. Dit kan alternatiewe modelle voorsien waarvolgens beroepslui in die geestesgesondheidveld hulself kan inrig om kwessies van sosiale geregtigheid en psigo-sosiale gesondheids-toestande aan te spreek.
Please refer to this item in SUNScholar by using the following persistent URL: http://hdl.handle.net/10019.1/86553